cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy la cy cy cy cy cy cy cy cy cy cy nl cy la es cy nb cy en cy cy cy cy cy su cy ceb cy cy ca en cy nl en cy su cy su cy es es en es
Pigion yr Wythnos Sara Mai Jones: 31 Ionawr – 6 Chwefror | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Dydd Gwener, Ionawr 31: Ymlaciwch! Neu ewch am beint….
Mae’n nos Wener cyn y gêm, mae’i di bod yn wythnos galed yn y gwaith, felly ymlaciwch! Beth am ffonio ag archebu tecawê bach, gwylio bach o Graham Norton a Jonathan, a mynd i’r gwely’n gynnar – bydd hi’n ddiwrnod hir ‘fory.
Neu… ewch allan am beint! Weithia mae nos Wener cyn gêm cystal a’r nos Sadwrn, os nad gwell! Ewch i Dempseys a ‘da chi’n siŵr o weld llond stafell o hen ffrindiau a chyfeillion! Ag os yda chi ‘di bod yn cael Ionawr sych, ewch i ddathlu ei fod o drosodd!
Dydd Sadwrn, 1  Chwefror: Cymru v Yr Eidal – 2.30yp
Mae’n ddechrau cyffrous i fis Chwefror, gêm gyntaf Cymru yn y Chwe Gwlad yn erbyn yr Eidal, yma yng Nghaerdydd. Os nad ydych chi ddigon ffodus o fod gyda tocyn i’r stadiwm, mae digonedd o ddewis o dafarndai gwerth chweil i chi wylio’r gêm. Y dewis amlwg yw’r Mochyn Du, sydd wastad llawn Cymry a chanu ar ddiwrnod gêm, neu beth am rywle bach gwahanol, fel Nos Da, y Lansdowne, neu Gwdihw. Ble bynnag ‘da chi’n gwylio’r gêm, mi fydd hi’n ddiwrnod hyfryd yma yn y brifddinas.
Dydd Sul, 2 Chwefror: Steve Eaves + Blodau Gwylltion yn Chapter, – 8yh
Ar ôl nos Sadwrn gwallgo’ yn dathlu buddugoliaeth Cymru (gobeithio), dwi’n siŵr fydd y mwyafrif o Gymry Caerdydd yn dioddef fore dydd Sul, ond beth am ymlwybro allan o’r gwely draw i Chapter i wrando ar Steve Eaves gyda’r nos? Bydd y bardd, canwr a chyfansoddwr yn chwarae wrth ochr ei fand Rhai Pobl, ac yn ei gefnogi bydd Blodau Gwylltion, band Manon Steffan Ros. Mae’n siŵr o fod yn noson hyfryd, ac yn donic ar gyfer unrhyw hangofyr!
Dydd Llun, 3 Chwefror
Wedi. Blino. ‘Rôl. Wicend. Gwely. Cynnar.
Dydd Mawrth, 4 Chwefror: Sinema Vue
Mae na lwyth o ffilmiau gwych yn y sinema ar hyn o bryd- American Hustle, Wolf of Wall Street, Inside Llewyn Davies, August: Osage County a llawer mwy. Gan fod Nos Fercher mor brysur oherwydd Orange Wednesdays, pam na ewch chi i Vue? Mae modd cofrestru are u gwefan ar gyfer 1/3 oddi ar tocynnau ffilm nos Fawrth, y cwbl sydd angen i chi wneud yw llenwi ffurflen fach syml.
Dydd Mercher, 5 Chwefror: The Electric Cwtch: Open Mic – Full Moon Bar, 9yh
Meddwl bo chi ddigon da i berfformio ar lwyfan? Ewch amdani a pherfformiwch yn noson open mic y Full Moon Bar! Mae’n noson am ddim, ac mae’r drysau’n agor am 7yh, gyda’r gerddoriaeth yn cychwyn am 9yh. Os nad yda chi ffansi cymryd rhan, ewch lawr i wrando! Mae ‘na fferins am ddim ‘fyd! Dwi’m yn siŵr pam de..
Dydd Iau, 6 Chwefror: Hang Fire Smokehouse yn Nhafarn y Lansdowne, Treganna
Hwre hwre, mae’r noson fawr wedi cyrraedd- noson gyntaf Hang Fire Smokehouse yn y Lansdowne! Mi fydden nhw’n cychwyn y BBQ am 5.30pm, ac yn dal i fynd nes bydd y bwyd wedi mynd, ond ewch lawr ddigon buan i osgoi cael eich siomi- mae’n siwr o fod yn noson brysur iawn! Os nad ydych chi ddigon lwcus i gael blasu’r bwyd bendigedig nos Iau yma, peidiwch â phoeni- bydden nhw yn y Lansdown pob nos Iau a Nos Wener o’r 6ed ymlaen.
Felly, dyna ni, pigion yr wythnos. Wel, i mi beth bynnag. Os oes gennych chi unrhyw awgrymiadau, gadewch i mi wybod!
6 Gwlad  ·  adloniant  ·  Aros mewn  ·  Cerddoriaeth  ·  Gigs  ·  Rygbi  ·  Sinema  ·  ymlacio
sylw ar yr adroddiad yma
Darllen pellach a awgrymir
Cyngor Teithio Cymru v Yr Eidal
© Hawlfraint 2019 POBL CAERDYDD. Cedwir Bob Hawl.